- Hindi News
- National
- वैज्ञानिक सोच विकसित करती हैं स्कूलों में आयोजित विज्ञान प्रदर्शनियां : मुंजाल
वैज्ञानिक सोच विकसित करती हैं स्कूलों में आयोजित विज्ञान प्रदर्शनियां : मुंजाल
विज्ञानप्रदर्शनियां बच्चों में वैज्ञानिक सोच को विकसित करने में सहायक होती हैं। इतना ही नहीं इस तरह के आयोजनों में भाग लेने से ही बड़े वैज्ञानिक आइडिया निकल कर आते हैं। यह बात स्प्रिंग बेल्स पब्लिक स्कूल की निदेशक कंचन मुंजाल ने स्कूल प्रांगण में आयोजित की गई विज्ञान प्रदर्शन का अवलोकन करने उपरांत प्रतिभागी बच्चों अभिभावकों को संबोधित करते हुए कही। प्रदर्शनी के प्रतिभागी छात्र-छात्राओं ने पर्यावरण, ऊर्जा, स्वच्छता, वेस्ट से बेस्ट आर्ट एंड क्राफ्ट सहित कई विषयों पर आधारित विज्ञान मॉडल बनाए। छात्रों ने अपने द्वारा बनाए गए विज्ञान मॉडलों पर विस्तार से प्रकाश डाला। विज्ञान प्रदर्शनी संयोजक निवेदिता मुंजाल ने कहा कि बच्चों की ओर से प्रस्तुत मॉडल सराहनीय है। धूम्रपान, विद्युत संकट आदि समस्याओं को वैज्ञानिक दृष्टिकोण से कैसे दूर किया जाए, इसका समाधान बच्चों ने अपने मॉडल में दिखाया है। प्रदर्शनी में सर्वश्रेष्ठ मॉडल बनाने वाले छात्रों के अलावा नए आविष्कारक मॉडल बनाने वाले छात्रों को स्कूल प्रबंधन की तरफ से पुरस्कृत किया गया।
tgl_Latn sot_Latn hin_Deva hin_Deva hin_Deva